phoneee/thai-legal-corpus huggingface dataset:
พระราชกฤษฎีกาพระราชกฤษฎีกากำหนดเขตที่ดินที่จะทำการสำรวจเพื่อการวางและจัดทำผังเมืองรวมในท้องที่ตำบลพังขว้างตำบลธาตุเชิงชุม ตำบลงิ้วด่อน ตำบลดงมะไฟ และตำบลห้วยยางอำเภอเมืองสกลนคร จังหวัดสกลนครพ.ศ. ๒๕๒๑ ภูมิพลอดุลยเดช ป.ร.ให้ไว้ ณ วันที่ ๒๐ ธันวาคมพ.ศ. ๒๕๒๑เป็นปีที่ ๓๓ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้าฯ ให้ประกาศว่าโดยที่เป็นการสมควรกำหนดเขตที่ดินที่จะทำการสำรวจเพื่อการวางและจัดทำผังเมืองรวมในท้องที่ตำบลพังขว้าง ตำบลธาตุเชิงชุม ตำบลงิ้วด่อน ตำบลดงมะไฟ และตำบลห้วยยางอำเภอเมืองสกลนคร จังหวัดสกลนครเพื่อใช้เป็นแนวทางในการพัฒนาและบำรุงรักษาทรัพยากรธรรมชาติ ภูมิประเทศและสภาพแวดล้อมอาศัยอำนาจตามความในมาตรา๒๕ แห่งธรรมนูญการปกครองราชอาณาจักร พุทธศักราช ๒๕๒๐ และมาตรา ๑๔แห่งพระราชบัญญัติการผังเมือง พ.ศ. ๒๕๑๘ จึงทรงพระกรุณาโปรดเกล้าฯให้ตราพระราชกฤษฎีกาขึ้นไว้ ดังต่อไปนี้มาตรา ๑พระราชกฤษฎีกานี้เรียกว่า พระราชกฤษฎีกากำหนดเขตที่ดินที่จะทำการสำรวจเพื่อการวางและจัดทำผังเมืองรวมในท้องที่ตำบลพังขว้าง ตำบลธาตุเชิงชุม ตำบลงิ้วด่อน ตำบลดงมะไฟ และตำบลห้วยยางอำเภอเมืองสกลนคร จังหวัดสกลนคร พ.ศ. ๒๕๒๑มาตรา ๒[๑]พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา ๓พระราชกฤษฎีกานี้ให้มีอายุห้าปีมาตรา ๔ให้ผู้อำนวยการสำนักผังเมืองเป็นเจ้าพนักงานการผังตามพระราชกฤษฎีกานี้มาตรา ๕เขตที่ดินที่จะทำการสำรวจเพื่อการวางและจัดทำผังเมืองรวมตามพระราชกฤษฎีกานี้อยู่ในท้องที่ตำบลพังขว้าง ตำบลธาตุเชิงชุม ตำบลงิ้วด่อน ตำบลดงมะไฟและตำบลห้วยยาง อำเภอเมืองสกลนคร จังหวัดสกลนครภายในแนวเขตตามแผนที่ท้ายพระราชกฤษฎีกานี้มาตรา ๖ให้รัฐมนตรีว่าการกระทรวงมหาดไทยรักษาการตามพระราชกฤษฎีกานี้ผู้รับสนองพระบรมราชโองการส. โหตระกิตย์รองนายกรัฐมนตรี[เอกสารแนบท้าย]๑.แผนที่ท้ายพระราชกฤษฎีกากำหนดเขตที่ดินที่จะทำการสำรวจเพื่อการวางและจัดทำผังเมืองรวมในท้องที่ตำบลพังขว้างตำบลธาตุเชิงชุม ตำบลงิ้วด่อน ตำบลดงมะไฟ และตำบลห้วยยาง อำเภอเมืองสกลนครจังหวัดสกลนคร พ.ศ. ๒๕๒๑(ดูข้อมูลจากภาพกฎหมาย)หมายเหตุ:- เหตุผลในการประกาศใช้พระราชกฤษฎีกาฉบับนี้ คือเนื่องจากรัฐบาลมีนโยบายที่จะพัฒนาจังหวัดสกลนครจึงเป็นการสมควรที่จะวางและจัดทำผังเมืองรวมเพื่อใช้เป็นแนวทางในการพัฒนาในด้านการใช้ประโยชน์ในทรัพย์สินการคมนาคมและการขนส่ง การสาธารณูปโภค บริการสาธารณะ และสภาพแวดล้อมโดยคำนึงถึงการบำรุงรักษาทรัพยากรธรรมชาติภูมิประเทศที่งดงามหรือมีคุณค่าในทางธรรมชาติ ดังนั้นเพื่อให้เจ้าหน้าที่มีอำนาจเข้าไปทำการสำรวจที่ดินเพื่อดำเนินการดังกล่าว จึงจำเป็นต้องตราพระราชกฤษฎีกานี้ขึ้นสรัลพร/พิมพ์๑๘ ตุลาคม ๒๕๕๐ฐิติพงษ์/ตรวจ๑๒ พฤศจิกายน ๒๕๕๐วิภา/ปรับปรุง๑๕ กรกฎาคม. ๒๕๕๘[๑] ราชกิจจานุเบกษาเล่ม ๙๕/ตอนที่ ๑๕๒/ฉบับพิเศษ หน้า ๔๖/๒๘ ธันวาคม ๒๕๒๑
ประกาศธนาคารแห่งประเทศไทยที่ สกง. 49/2561เรื่อง กําหนดการออกพันธบัตรธนาคารแห่งประเทศไทย อายุไม่เกิน 15 วันในเดือนกรกฎาคม 2561----------------------------------------อื่นๆ - 1. เหตุผลในการออกประกาศ เพื่อกําหนดแผนการออกพันธบัตรแห่งประเทศไทย อายุไม่เกิน 15 วัน ในเดือนกรกฎาคม 2561อื่นๆ - 2. อํานาจตามกฎหมาย เพื่ออนุวัตตามข้อ 2 แห่งระเบียบธนาคารแห่งประเทศไทย ที่ สกง. 1/2560 ว่าด้วยการออกพันธบัตรธนาคารแห่งประเทศไทยอื่นๆ - 3. เนื้อหา ธนาคารแห่งประเทศไทยได้กําหนดแผนการประมูลพันธบัตรธนาคารแห่งประเทศไทย อายุไม่เกิน 15 วัน ดังนี้| | | | | || --- | --- | --- | --- | --- || รุ่นที่ | วงเงิน(ล้านบาท) | ประมูลวันที่ | วันที่ชําระเงิน - วันครบกําหนด | อายุ(วัน) || พ. 29/14/61 | 30,000 | 20 กรกฎาคม 2561 | 24/7/61 - 7/8/61 | 14 |อื่นๆ - 4. วันเริ่มต้นบังคับใช้ ตั้งแต่วันที่ 19 กรกฎาคม 2561ผู้มีอํานาจลงนาม - ประกาศ ณ วันที่ 17 กรกฎาคม 2561 (นางสาววชิรา อารมณ์ดี)ผู้ช่วยผู้ว่าการ สายตลาดการเงินผู้ว่าการแทนธนาคารแห่งประเทศไทย
พระราชกฤษฎีกาพระราชกฤษฎีกากำหนดเขตที่ดินในท้องที่ตำบลชุมพล กิ่งอำเภอศรีนครินทร์อำเภอเมืองพัทลุงจังหวัดพัทลุงให้เป็นเขตปฏิรูปที่ดินพ.ศ. ๒๕๕๐ ภูมิพลอดุลยเดช ป.ร.ให้ไว้ ณ วันที่ ๓ มีนาคมพ.ศ. ๒๕๕๐เป็นปีที่ ๖๒ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้าฯ ให้ประกาศว่าโดยที่เป็นการสมควรกำหนดเขตที่ดินในท้องที่ตำบลชุมพล กิ่งอำเภอศรีนครินทร์ อำเภอเมืองพัทลุง จังหวัดพัทลุงให้เป็นเขตปฏิรูปที่ดินอาศัยอำนาจตามความในมาตรา๑๖ ของรัฐธรรมนูญแห่งราชอาณาจักรไทย (ฉบับชั่วคราว) พุทธศักราช ๒๕๔๙ และมาตรา ๒๕วรรคหนึ่ง แห่งพระราชบัญญัติการปฏิรูปที่ดินเพื่อเกษตรกรรม พ.ศ. ๒๕๑๘จึงทรงพระกรุณาโปรดเกล้าฯ ให้ตราพระราชกฤษฎีกาขึ้นไว้ ดังต่อไปนี้มาตรา ๑พระราชกฤษฎีกานี้เรียกว่า พระราชกฤษฎีกากำหนดเขตที่ดินในท้องที่ตำบลชุมพล กิ่งอำเภอศรีนครินทร์ อำเภอเมืองพัทลุง จังหวัดพัทลุงให้เป็นเขตปฏิรูปที่ดิน พ.ศ. ๒๕๕๐มาตรา ๒[๑]พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา ๓ให้ที่ดินในท้องที่ตำบลชุมพล กิ่งอำเภอศรีนครินทร์ อำเภอเมืองพัทลุงจังหวัดพัทลุง ภายในแนวเขตตามแผนที่ท้ายพระราชกฤษฎีกานี้ เป็นเขตปฏิรูปที่ดินมาตรา ๔ให้รัฐมนตรีว่าการกระทรวงการคลัง รัฐมนตรีว่าการกระทรวงเกษตรและสหกรณ์และรัฐมนตรีว่าการกระทรวงมหาดไทยรักษาการตามพระราชกฤษฎีกานี้ผู้รับสนองพระบรมราชโองการพลเอก สุรยุทธ์ จุลานนท์นายกรัฐมนตรี[เอกสารแนบท้าย]๑. แผนที่ท้ายพระราชกฤษฎีกา กำหนดเขตที่ดินในท้องที่ตำบลชุมพล กิ่งอำเภอศรีนครินทร์ อำเภอเมืองพัทลุง จังหวัดพัทลุง.ให้เป็นเขตปฎิรูปที่ดินพ.ศ.๒๕๕๐(ดูข้อมูลจากภาพกฎหมาย)หมายเหตุ :-เหตุผลในการประกาศใช้พระราชกฤษฎีกาฉบับนี้ คือ เนื่องจากในท้องที่ตำบลชุมพลกิ่งอำเภอศรีนครินทร์ อำเภอเมืองพัทลุง จังหวัดพัทลุงมีเกษตรกรผู้ไม่มีที่ดินประกอบเกษตรกรรมเป็นของตนเองหรือมีที่ดินเล็กน้อยไม่เพียงพอแก่การครองชีพหรือต้องเช่าที่ดินของผู้อื่นประกอบเกษตรกรรมอยู่เป็นจำนวนมากและโดยที่ที่ดินสาธารณประโยชน์ทุ่งแพรกยอ ในท้องที่ตำบลชุมพล กิ่งอำเภอศรีนครินทร์อำเภอเมืองพัทลุง จังหวัดพัทลุงซึ่งทางราชการได้ขึ้นทะเบียนที่ดินสาธารณประโยชน์เมื่อวันที่ ๓๐ เมษายน พ.ศ. ๒๕๑๓สำหรับพลเมืองใช้ไม้ในตำบล และได้ออกหนังสือสำคัญสำหรับที่หลวง เลขที่ ๓๑๕๙๙ลงวันที่ ๒๖ พฤษภาคม พ.ศ. ๒๕๒๙ เนื้อที่ประมาณ ๔,๒๗๕ ไร่ ๒ งาน ๒๑ ตารางวาแต่เมื่อมีการสำรวจรังวัดใหม่ปรากฏว่ามีเนื้อที่ประมาณ ๒,๙๙๑ไร่ ๓ งาน ๘๘ ตารางวา และที่ดินสาธารณประโยชน์ทุ่งยวน ในท้องที่ตำบลชุมพลกิ่งอำเภอศรีนครินทร์ อำเภอเมืองพัทลุง จังหวัดพัทลุง ซึ่งทางราชการได้ขึ้นทะเบียนที่ดินสาธารณประโยชน์เมื่อวันที่๓๐ เมษายน พ.ศ. ๒๕๑๓ สำหรับพลเมืองใช้เลี้ยงสัตว์พาหนะและได้ออกหนังสือสำคัญสำหรับที่หลวง เลขที่ ๒๘๓๖๑ ลงวันที่ ๓๐ กันยายน พ.ศ. ๒๕๒๘เนื้อที่ประมาณ ๑,๔๔๙ ไร่ ๑๓ ตารางวาแต่เมื่อมีการสำรวจรังวัดใหม่ปรากฏว่า มีเนื้อที่ประมาณ ๑,๓๔๖ไร่ ๒ งาน ๗๒ ตารางวาปัจจุบันปรากฏว่าได้เปลี่ยนสภาพจากการเป็นที่ดินสำหรับพลเมืองใช้ประโยชน์ร่วมกันแล้วสมควรกำหนดเขตที่ดินในท้องที่ดังกล่าวให้เป็นเขตปฏิรูปที่ดิน จึงจำเป็นต้องตราพระราชกฤษฎีกานี้วิภา/ปรับปรุง๓๐ เมษายน ๒๕๕๘[๑] ราชกิจจานุเบกษาเล่ม ๑๒๔/ตอนที่ ๑๖ ก/หน้า ๓๕/๑๙ มีนาคม ๒๕๕๐
คำพิพากษาศาลฎีกาที่ 67291หลักกฎหมาย: ท.จำเลยกับพรรคพวกอีก ๔ คนมีศัสตราวุธครบมือกัน พากันไปขึ้นบนเรือนราษฎร ๓ แห่ง แล ท.แสดงกิริยาให้พวกราษฎรเหล่านั้นรู้สึกว่าจะทำร้ายแล้ว ท.พูดขอเงินราษฎรเหล่านั้น ๆ มีความกลัวจำเลย ได้ให้เงินแก่จำเลยมาทั้ง ๓ แห่ง วินิจฉัยว่าการที่จำเลยแสดงกิริยาให้พวกเจ้าทรัพย์รู้สึกว่าจะทำร้ายดังนี้ ฟังได้ว่าจำเลยกับพวกขู่เข็ญจะทำร้ายพวกเจ้าทรัพย์ ให้พวกเจ้าทรัพย์ส่งเงินให้จำเลย ความผิดของจำเลยต้องด้วยบทมาตรา ๓๐๑ แลเป็นความผิดหลายกะทง แต่ให้ลงโทษจำเลยแต่กะทงเดียวตามคำพิพากษาฎีกาที่ ๓๖๕/๒๔๖๔ มีกำหนดโทษ ๑๐ ปี ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 566 - 568/2465อัยการมณฑลนครไชยศรีโจทก์นายท้วม นายปลื้มล. ป.อ. ม. 301ท.จำเลยกับพรรคพวกอีก ๔ คนมีศัสตราวุธครบมือกัน พากันไปขึ้นบนเรือนราษฎร ๓ แห่ง แล ท.แสดงกิริยาให้พวกราษฎรเหล่านั้นรู้สึกว่าจะทำร้ายแล้ว ท.พูดขอเงินราษฎรเหล่านั้น ๆ มีความกลัวจำเลย ได้ให้เงินแก่จำเลยมาทั้ง ๓ แห่ง วินิจฉัยว่าการที่จำเลยแสดงกิริยาให้พวกเจ้าทรัพย์รู้สึกว่าจะทำร้ายดังนี้ ฟังได้ว่าจำเลยกับพวกขู่เข็ญจะทำร้ายพวกเจ้าทรัพย์ ให้พวกเจ้าทรัพย์ส่งเงินให้จำเลย ความผิดของจำเลยต้องด้วยบทมาตรา ๓๐๑ แลเป็นความผิดหลายกะทง แต่ให้ลงโทษจำเลยแต่กะทงเดียวตามคำพิพากษาฎีกาที่ ๓๖๕/๒๔๖๔ มีกำหนดโทษ ๑๐ ปี(พิจารณา-พิพาก-นคร)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: ท.จำเลยกับพรรคพวกอีก ๔ คนมีศัสตราวุธครบมือกัน พากันไปขึ้นบนเรือนราษฎร ๓ แห่ง แล ท.แสดงกิริยาให้พวกราษฎรเหล่านั้นรู้สึกว่าจะทำร้ายแล้ว ท.พูดขอเงินราษฎรเหล่านั้น ๆ มีความกลัวจำเลย ได้ให้เงินแก่จำเลยมาทั้ง ๓ แห่ง วินิจฉัยว่าการที่จำเลยแสดงกิริยาให้พวกเจ้าทรัพย์รู้สึกว่าจะทำร้ายดังนี้ ฟังได้ว่าจำเลยกับพวกขู่เข็ญจะทำร้ายพวกเจ้าทรัพย์ ให้พวกเจ้าทรัพย์ส่งเงินให้จำเลย ความผิดของจำเลยต้องด้วยบทมาตรา ๓๐๑ แลเป็นความผิดหลายกะทง แต่ให้ลงโทษจำเลยแต่กะทงเดียวตามคำพิพากษาฎีกาที่ ๓๖๕/๒๔๖๔ มีกำหนดโทษ ๑๐ ปี ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 566 - 568/2465อัยการมณฑลนครไชยศรีโจทก์นายท้วม นายปลื้มล. ป.อ. ม. 301ท.จำเลยกับพรรคพวกอีก ๔ คนมีศัสตราวุธครบมือกัน พากันไปขึ้นบนเรือนราษฎร ๓ แห่ง แล ท.แสดงกิริยาให้พวกราษฎรเหล่านั้นรู้สึกว่าจะทำร้ายแล้ว ท.พูดขอเงินราษฎรเหล่านั้น ๆ มีความกลัวจำเลย ได้ให้เงินแก่จำเลยมาทั้ง ๓ แห่ง วินิจฉัยว่าการที่จำเลยแสดงกิริยาให้พวกเจ้าทรัพย์รู้สึกว่าจะทำร้ายดังนี้ ฟังได้ว่าจำเลยกับพวกขู่เข็ญจะทำร้ายพวกเจ้าทรัพย์ ให้พวกเจ้าทรัพย์ส่งเงินให้จำเลย ความผิดของจำเลยต้องด้วยบทมาตรา ๓๐๑ แลเป็นความผิดหลายกะทง แต่ให้ลงโทษจำเลยแต่กะทงเดียวตามคำพิพากษาฎีกาที่ ๓๖๕/๒๔๖๔ มีกำหนดโทษ ๑๐ ปี(พิจารณา-พิพาก-นคร)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ
คำพิพากษาศาลฎีกาที่ 65090หลักกฎหมาย: คดีความผิดยอมความได้ ผู้เสียหายขอถอนคำร้องทุกข์ ก่อนคดีถึงที่สุด สิทธินำคดีมาฟ้องย่อมระงับตามประมวลกฎหมายวิธีพิจารณาความอาญา มาตรา 39(2) ดูฉบับย่อฎีกาตัดสินเกี่ยวกับปัญหาข้อกฎหมายคำสั่งคำร้องที่ 987/2516พนักงานอัยการกรมอัยการโจทก์นายเดชา เชาว์มานะเดชจำเลย ป.วิ.อ. ม. 39 (2)คดีความผิดยอมความได้ ผู้เสียหายขอถอนคำร้องทุกข์ ก่อนคดีถึงที่สุด สิทธินำคดีมาฟ้องย่อมระงับตามประมวลกฎหมายวิธีพิจารณาความอาญา มาตรา 39(2)(ธวัช สิทธิชัย-สุธรรม วรรณแสง-สงวน สิทธิไชย)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: ดูฉบับย่อฎีกาตัดสินเกี่ยวกับปัญหาข้อกฎหมายคำสั่งคำร้องที่ 987/2516พนักงานอัยการกรมอัยการโจทก์นายเดชา เชาว์มานะเดชจำเลย ป.วิ.อ. ม. 39 (2)คดีความผิดยอมความได้ ผู้เสียหายขอถอนคำร้องทุกข์ ก่อนคดีถึงที่สุด สิทธินำคดีมาฟ้องย่อมระงับตามประมวลกฎหมายวิธีพิจารณาความอาญา มาตรา 39(2)(ธวัช สิทธิชัย-สุธรรม วรรณแสง-สงวน สิทธิไชย)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ
ประกาศกระทรวงอุตสาหกรรมฉบับที่ 5100 (พ.ศ. 2561)ออกตามความในพระราชบัญญัติมาตรฐานผลิตภัณฑ์อุตสาหกรรมพ.ศ. 2511เรื่อง ยกเลิกมาตรฐานผลิตภัณฑ์อุตสาหกรรมบัลลาสต์สําหรับหลอดไอปรอทความดันสูงเล่ม 1 คุณลักษณะที่ต้องการด้านความปลอดภัยและกําหนดมาตรฐานผลิตภัณฑ์อุตสาหกรรมอุปกรณ์ควบคุมหลอด เล่ม 2 (9) คุณลักษณะที่ต้องการเฉพาะสําหรับอุปกรณ์ควบคุมแม่เหล็กไฟฟ้าสําหรับหลอดปล่อยประจุ(ไม่รวมหลอดฟลูออเรสเซนซ์)---------------------------------------อื่นๆ - โดยที่เห็นเป็นการสมควรปรับปรุงมาตรฐานผลิตภัณฑ์อุตสาหกรรม บัลลาสต์สําหรับหลอดไอปรอทความดันสูง เล่ม 1 คุณลักษณะที่ต้องการด้านความปลอดภัย มาตรฐานเลขที่ มอก. 673 เล่ม 1 - 2553 อาศัยอํานาจตามความในมาตรา 15 แห่งพระราชบัญญัติมาตรฐานผลิตภัณฑ์อุตสาหกรรม พ.ศ. 2511 ซึ่งแก้ไขเพิ่มเติมโดยพระราชบัญญัติมาตรฐานผลิตภัณฑ์อุตสาหกรรม (ฉบับที่ 7) พ.ศ. 2558 รัฐมนตรีว่าการกระทรวงอุตสาหกรรมออกประกาศยกเลิกประกาศกระทรวงอุตสาหกรรม ฉบับที่ 4331 (พ.ศ. 2554) ออกตามความในพระราชบัญญัติมาตรฐานผลิตภัณฑ์อุตสาหกรรม พ.ศ. 2511 เรื่อง กําหนดมาตรฐานผลิตภัณฑ์อุตสาหกรรม บัสลาสต์สําหรับหลอดไอปรอทความดันสูง เล่ม 1 คุณลักษณะที่ต้องการด้านความปลอดภัย ลงวันที่ 4 เมษายน พ.ศ. 2554 และออกประกาศกําหนดมาตรฐานผลิตภัณฑ์อุตสาหกรรม อุปกรณ์ควบคุมหลอด เล่ม 2 (9) คุณลักษณะที่ต้องการเฉพาะสําหรับอุปกรณ์ควบคุมแม่เหล็กไฟฟ้าสําหรับหลอดปล่อยประจุ (ไม่รวมหลอดฟลูออเรสเซนซ์) มาตรฐานเลขที่ มอก. 61347 เล่ม 2 (9) - 2560 ขึ้นใหม่ ดังมีรายละเอียดต่อท้ายประกาศนี้ ทั้งนี้ ให้มีผลตั้งแต่วันที่ประกาศในราชกิจจานุเบกษาเป็นต้นไปผู้มีอํานาจลงนาม - ประกาศ ณ วันที่ 3 ธันวาคม พ.ศ. 2561 อุตตม สาวนายนรัฐมนตรีว่าการกระทรวงอุตสาหกรรม
ประกาศกรมประมงเรื่อง แบบคำขอรับใบอนุญาต ใบอนุญาตและคำขอรับใบแทนใบอนุญาตให้ทำการเพาะเลี้ยงสัตว์น้ำบางชนิดตามความในมาตรา ๖๕แห่งพระราชกำหนดการประมง พ.ศ. ๒๕๕๘ และที่แก้ไขเพิ่มเติม อาศัยอำนาจตามความในข้อ ๑๙ของกฎกระทรวงการขออนุญาตและการอนุญาตให้นำเข้า ส่งออก นำผ่าน เพาะเลี้ยงหรือมีไว้ในครอบครองซึ่งสัตว์น้ำบางชนิด พ.ศ. ๒๕๕๙ ซึ่งออกตามความในมาตรา ๖วรรคหนึ่ง และมาตรา ๗ วรรคหนึ่ง แห่งพระราชกำหนดการประมง พ.ศ. ๒๕๕๘ อธิบดีกรมประมงประกาศไว้ดังต่อไปนี้ข้อ ๑ คำขอรับใบอนุญาต ใบอนุญาตและคำขอรับใบแทนใบอนุญาตให้ทำการเพาะเลี้ยงสัตว์น้ำบางชนิด ตามความในมาตรา ๖๕แห่งพระราชกำหนดการประมง พ.ศ. ๒๕๕๘และที่แก้ไขเพิ่มเติมให้เป็นไปตามแบบที่กำหนดท้ายประกาศนี้ข้อ ๒[๑] ประกาศนี้ให้ใช้บังคับตั้งแต่วันประกาศในราชกิจจานุเบกษาเป็นต้นไปประกาศ ณ วันที่ ๘ มีนาคม พ.ศ. ๒๕๖๑อดิศร พร้อมเทพอธิบดีกรมประมง[เอกสารแนบท้าย]๑. คำขอรับใบอนุญาตให้ทำการเพาะเลี้ยงสัตว์น้ำบางชนิดตามความในมาตรา ๖๕ แห่งพระราชกำหนดการประมง พ.ศ. ๒๕๕๘ และที่แก้ไขเพิ่มเติม๒. ใบอนุญาตให้ทำการเพาะเลี้ยงสัตว์น้ำบางชนิดตามความในมาตรา๖๕ แห่งพระราชกำหนดการประมงพ.ศ. ๒๕๕๘ และที่แก้ไขเพิ่มเติม๓. คำขอรับใบแทนใบอนุญาตให้ทำการเพาะเลี้ยงสัตว์น้ำบางชนิดตามความในมาตรา๖๕ แห่งพระราชกำหนดการประมง พ.ศ. ๒๕๕๘ และที่แก้ไขเพิ่มเติม(ดูข้อมูลจากภาพกฎหมาย) พรวิภา/จัดทำ๙มีนาคม ๒๕๖๑นุสรา/ตรวจ๑๐มีนาคม ๒๕๖๑[๑] ราชกิจจานุเบกษา เล่ม ๑๓๕/ตอนพิเศษ ๕๔ ง/หน้า ๒๗/๙ มีนาคม ๒๕๖๑
คำสั่งกระทรวงสาธารณสุขที่๑๐๔/๒๕๖๑เรื่องเพิกถอนทะเบียนตำรับยา[๑] ด้วยปรากฏข้อมูลทางวิชาการว่า ยาสูตรผสมคลอแรมเฟนิคอล (Chloramphenicol)และยาสเตร็ปโตมัยซิน (Streptomycin)ไม่มีข้อมูลสนับสนุนประสิทธิภาพในการรักษาอาการท้องเสีย นอกจากนี้ ยาคลอแรมเฟนิคอล(Chloramphenicol) มีอาการข้างเคียงที่รุนแรง ซึ่งอาจเป็นอันตรายแก่ชีวิตได้ อีกทั้งยาสเตร็ปโตมัยซิน (Streptomycin)เป็นยาปฏิชีวนะที่ใช้สำหรับรักษาวัณโรคในผู้ป่วยที่ดื้อต่อยาไรแฟมพิซิน(Rifampicin) หรือ MDR-TB (multidrug resistance tuberculosis) ดังนั้น ยาสูตรผสมดังกล่าวจึงมีความเสี่ยงเหนือกว่าประโยชน์ที่ได้รับและเพื่อเป็นการป้องกันปัญหาเชื้อดื้อยาซึ่งอาจส่งผลกระทบต่อความปลอดภัยของประชาชนฉะนั้น อาศัยอำนาจตามความในมาตรา ๘๖ แห่งพระราชบัญญัติยา พ.ศ. ๒๕๑๐ ซึ่งแก้ไขเพิ่มเติมโดยพระราชบัญญัติยา(ฉบับที่ ๕) พ.ศ. ๒๕๓๐ รัฐมนตรีว่าการกระทรวงสาธารณสุขโดยคำแนะนำของคณะกรรมการยาในการประชุมครั้งที่๓๗๔ - ๗/๒๕๖๐ เมื่อวันที่ ๒๓ สิงหาคม พ.ศ. ๒๕๖๐ จึงมีคำสั่งเพิกถอนทะเบียนตำรับยาสูตรผสมแก้ท้องเสียชนิดรับประทานที่มีส่วนประกอบของยาคลอแรมเฟนิคอล (Chloramphenicol) และยาสเตร็ปโตมัยซิน(Streptomycin) จำนวน ๒ ตำรับตามบัญชีแนบท้ายอนึ่ง หากผู้รับอนุญาตผู้ใดไม่เห็นด้วยกับคำสั่งนี้สามารถใช้สิทธิยื่นฟ้องต่อศาลปกครองได้โดยให้ทำคำฟ้องเป็นหนังสือส่งทางไปรษณีย์ลงทะเบียนไปยังศาลปกครองภายในเก้าสิบวันนับตั้งแต่วันที่ได้รับแจ้งคำสั่งนี้ทั้งนี้ ตั้งแต่บัดนี้เป็นต้นไปสั่ง ณ วันที่ ๒๕ มกราคม พ.ศ. ๒๕๖๑ปิยะสกล สกลสัตยาทรรัฐมนตรีว่าการกระทรวงสาธารณสุข[เอกสารแนบท้าย]๑. บัญชีแนบท้ายคำสั่งกระทรวงสาธารณสุขที่ ๑๐๔/๒๕๖๑ เรื่องเพิกถอนทะเบียนตำรับยา(ดูข้อมูลจากภาพกฎหมาย) นุสรา/จัดทำ/ตรวจ๑๐มีนาคม ๒๕๖๑[๑] ราชกิจจานุเบกษาเล่ม ๑๓๕/ตอนพิเศษ ๕๔ ง/หน้า ๔๕/๙ มีนาคม ๒๕๖๑
พระราชกฤษฎีกาพระราชกฤษฎีกากำหนดเขตที่ดินในท้องที่ตำบลลำภี อำเภอท้ายเหมือง จังหวัดพังงาให้เป็นเขตปฏิรูปที่ดินพ.ศ. ๒๕๕๐ ภูมิพลอดุลยเดช ป.ร.ให้ไว้ ณ วันที่ ๑๐กุมภาพันธ์ พ.ศ. ๒๕๕๐เป็นปีที่ ๖๒ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้าฯ ให้ประกาศว่าโดยที่เป็นการสมควรกำหนดเขตที่ดินในท้องที่ตำบลลำภี อำเภอท้ายเหมือง จังหวัดพังงาให้เป็นเขตปฏิรูปที่ดินอาศัยอำนาจตามความในมาตรา๑๖ ของรัฐธรรมนูญแห่งราชอาณาจักรไทย (ฉบับชั่วคราว) พุทธศักราช ๒๕๔๙ และมาตรา ๒๕วรรคหนึ่ง แห่งพระราชบัญญัติการปฏิรูปที่ดินเพื่อเกษตรกรรมพ.ศ. ๒๕๑๘จึงทรงพระกรุณาโปรดเกล้าฯ ให้ตราพระราชกฤษฎีกาขึ้นไว้ ดังต่อไปนี้มาตรา ๑พระราชกฤษฎีกานี้เรียกว่า พระราชกฤษฎีกากำหนดเขตที่ดินในท้องที่ตำบลลำภี อำเภอท้ายเหมือง จังหวัดพังงา ให้เป็นเขตปฏิรูปที่ดิน พ.ศ. ๒๕๕๐มาตรา ๒[๑]พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา ๓ให้ที่ดินในท้องที่ตำบลลำภี อำเภอท้ายเหมือง จังหวัดพังงาภายในแนวเขตตามแผนที่ท้ายพระราชกฤษฎีกานี้ เป็นเขตปฏิรูปที่ดินมาตรา ๔ให้รัฐมนตรีว่าการกระทรวงการคลังรัฐมนตรีว่าการกระทรวงเกษตรและสหกรณ์และรัฐมนตรีว่าการกระทรวงมหาดไทยรักษาการตามพระราชกฤษฎีกานี้ผู้รับสนองพระบรมราชโองการพลเอก สุรยุทธ์ จุลานนท์นายกรัฐมนตรี[เอกสารแนบท้าย]๑.แผนที่ท้ายพระราชกฤษฎีกากำหนดเขตที่ดิน ในท้องที่ตำบลลำภี อำเภอท้ายเหมือง จังหวัดพังงาให้เป็นเขตปฏิรูปที่ดิน พ.ศ. ๒๕๕๐(ดูข้อมูลจากภาพกฎหมาย)หมายเหตุ :-เหตุผลในการประกาศใช้พระราชกฤษฎีกาฉบับนี้ คือ เนื่องจากในท้องที่ตำบลลำภีอำเภอท้ายเหมือง จังหวัดพังงา มีเกษตรกรผู้ไม่มีที่ดินประกอบเกษตรกรรมเป็นของตนเองหรือมีที่ดินเล็กน้อยไม่เพียงพอแก่การครองชีพหรือต้องเช่าที่ดินของผู้อื่นประกอบเกษตรกรรมอยู่เป็นจำนวนมากและโดยที่คณะรัฐมนตรีมีมติให้ดำเนินการปฏิรูปที่ดินเพื่อเกษตรกรรมในที่ดินเขตป่าสงวนแห่งชาติป่าเขาหลักและป่าลำรูในส่วนที่มีสภาพเป็นป่าเสื่อมโทรมแล้วสมควรกำหนดเขตที่ดินในท้องที่ดังกล่าวให้เป็นเขตปฏิรูปที่ดิน จึงจำเป็นต้องตราพระราชกฤษฎีกานี้วิภา/ปรับปรุง๒๐ มีนาคม ๒๕๕๘[๑]ราชกิจจานุเบกษา เล่ม ๑๒๔/ตอนที่ ๑๒ ก/หน้า ๖๑/๒๒ กุมภาพันธ์ ๒๕๕๐
ประกาศกระทรวงอุตสาหกรรมฉบับที่ 4824 (พ.ศ. 2559)ออกตามความในพระราชบัญญัติมาตรฐานผลิตภัณฑ์อุตสาหกรรมพ.ศ. 2511เรื่อง ยกเลิกมาตรฐานผลิตภัณฑ์อุตสาหกรรมกระติกน้ําร้อนไฟฟ้า เฉพาะด้านความปลอดภัยกําหนดมาตรฐานผลิตภัณฑ์อุตสาหกรรมกระติกน้ําร้อนไฟฟ้า คุณลักษณะที่ต้องการด้านความปลอดภัย------------------------------อื่นๆ - โดยที่เป็นการสมควรปรับปรุงมาตรฐานผลิตภัณฑ์อุตสาหกรรม กระติกน้ําร้อนไฟฟ้า เฉพาะด้านความปลอดภัย มาตรฐานเลขที่ มอก. 2062 - 2543 อาศัยอํานาจตามความในมาตรา 15 แห่งพระราชบัญญัติมาตรฐานผลิตภัณฑ์อุตสาหกรรม พ.ศ. 2511 ซึ่งแก้ไขเพิ่มเติมโดยพระราชบัญญัติมาตรฐานผลิตภัณฑ์อุตสาหกรรม (ฉบับที่ 7) พ.ศ. 2558 รัฐมนตรีว่าการกระทรวงอุตสาหกรรมออกประกาศยกเลิกประกาศกระทรวงอุตสาหกรรม ฉบับที่ 2918 (พ.ศ. 2544) ออกตามความในพระราชบัญญัติมาตรฐานผลิตภัณฑ์อุตสาหกรรม พ.ศ. 2511 เรื่อง กําหนดมาตรฐานผลิตภัณฑ์อุตสาหกรรม กระติกน้ําร้อนไฟฟ้า เฉพาะด้านความปลอดภัย ลงวันที่ 10 สิงหาคม พ.ศ. 2544 และออกประกาสกําหนดมาตรฐานผลิตภัณฑ์อุตสาหกรรม กระติกน้ําร้อนไฟฟ้าคุณลักษณะ ที่ต้องการด้านความปลอดภัย มาตรฐานเลขที่ มอก. 2062 - 2558 ขึ้นใหม่ ดังมีรายละเอียดต่อท้ายประกาศนี้ ทั้งนี้ ให้มีผลตั้งแต่พระราชกฤษฎีกาว่าด้วยการกําหนดให้ผลิตภัณฑ์อุตสาหกรรม กระติกน้ําร้อนไฟฟ้า คุณลักษณะที่ต้องการด้านความปลอดภัย ต้องเป็นไปตามมาตรฐานเลขที่ มอก. 2062 - 2558 ใช้บังคับเป็นต้นไปผู้มีอํานาจลงนาม - ประกาศ ณ วันที่ 31 พฤษภาคม พ.ศ. 2559 อรรชกา สีบุญเรืองรัฐมนตรีว่าการกระทรวงอุตสาหกรรม
พระราชบัญญัติรถยนตร์ทหาร (ฉบับที่ 2) พ.ศ. 2507พระราชบัญญัติ รถยนตร์ทหาร (ฉบับที่ ๒) พ.ศ. ๒๕๐๗ภูมิพลอดุลยเดช ป.ร. ให้ไว้ ณ วันที่ ๑๔ มกราคม พ.ศ. ๒๕๐๗ เป็นปีที่ ๑๙ ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้าฯ ให้ประกาศว่า โดยที่เป็นการสมควรแก้ไขเพิ่มเติมกฎหมายว่าด้วยรถยนตร์ทหาร จึงทรงพระกรุณาโปรดเกล้าฯ ให้ตราพระราชบัญญัติขึ้นไว้โดยคำแนะนำและยินยอมของสภาร่างรัฐธรรมนูญในฐานะรัฐสภา ดังต่อไปนี้มาตรา 1 มาตรา ๑ พระราชบัญญัตินี้เรียกว่า "พระราชบัญญัติรถยนตร์ทหาร (ฉบับที่ ๒) พ.ศ. ๒๕๐๗"มาตรา 2 มาตรา ๒ พระราชบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา 3 มาตรา ๓ ให้ยกเลิกความในมาตรา ๗ แห่งพระราชบัญญัติรถยนตร์ทหาร พุทธศักราช ๒๔๗๖ และให้ใช้ความต่อไปนี้แทน "มาตรา ๗ ใบอนุญาตพิเศษนั้น จะออกให้แก่บุคคลซึ่งปฏิบัติราชการทหารหรือเจ้าหน้าที่ชาวต่างประเทศซึ่งช่วยเหลือราชการทหารเพื่อขับรถยนต์ทหาร ให้รัฐมนตรีมีอำนาจตั้งเจ้าพนักงานผู้มีอำนาจออกใบอนุญาตพิเศษมาตรา 3 และกำหนดวิธีการและเงื่อนไขในการออกใบอนุญาตนั้น ใบอนุญาตพิเศษนี้ ให้ใช้ได้เฉพาะเวลาที่ผู้รับใบอนุญาตปฏิบัติราชการทหารหรือช่วยเหลือราชการทหาร และอนุญาตให้ขับได้แต่เฉพาะรถยนต์ทหารเท่านั้น ใบอนุญาตพิเศษนี้ เจ้าพนักงานผู้มีอำนาจออกใบอนุญาตจะถอนคืนเสียเมื่อใดก็ได้"ผู้รับสนองพระบรมราชโองการ จอมพล ถนอม กิตติขจร นายกรัฐมนตรีหมายเหตุ:- เหตุผลในการประกาศใช้พระราชบัญญัติฉบับนี้ คือ โดยที่ในปัจจุบันนี้เจ้าหน้าที่ชาวต่างประเทศซึ่งช่วยเหลือราชการทหารที่เข้ามาประจำอยู่ในประเทศไทย จำเป็นต้องขับขี่รถยนต์ทหารของทางราชการทหารในการปฏิบัติหน้าที่ราชการอยู่เป็นปกติ แต่ไม่สามารถมีใบอนุญาตพิเศษขับขี่รถยนต์ทหารนั้นได้เพราะตามบทบัญญัติแห่งกฎหมายว่าด้วยรถยนตร์ทหาร มิได้ให้อำนาจไว้ที่จะออกใบอนุญาตพิเศษขับขี่รถยนต์ทหารแก่เจ้าหน้าที่ชาวต่างประเทศได้ ซึ่งทางกระทรวงกลาโหมได้พิจารณาเห็นว่าควรออกใบอนุญาตพิเศษให้แก่เจ้าหน้าที่ชาวต่างประเทศซึ่งช่วยเหลือราชการทหารที่ต้องขับขี่รถยนต์ทหารของทางราชการทหารนั้นด้วยจึงจำต้องแก้ไขเพิ่มเติมกฎหมายว่าด้วยรถยนตร์ทหารเสียใหม่
พระราชกฤษฎีกาพระราชกฤษฎีกากำหนดให้ผลิตภัณฑ์อุตสาหกรรมบัลลาสต์สำหรับหลอดฟลูออเรสเซนซ์ต้องเป็นไปตามมาตรฐานพ.ศ. ๒๕๕๙ ภูมิพลอดุลยเดช ป.ร.ให้ไว้ ณ วันที่ ๑๔ สิงหาคมพ.ศ. ๒๕๕๙เป็นปีที่ ๗๑ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้าฯ ให้ประกาศว่าโดยที่เป็นการสมควรกำหนดให้ผลิตภัณฑ์อุตสาหกรรมบัลลาสต์สำหรับหลอดฟลูออเรสเซนซ์ต้องเป็นไปตามมาตรฐานและได้มีการดำเนินการตามความในมาตรา ๑๘แห่งพระราชบัญญัติมาตรฐานผลิตภัณฑ์อุตสาหกรรม พ.ศ. ๒๕๑๑ซึ่งแก้ไขเพิ่มเติมโดยพระราชบัญญัติมาตรฐานผลิตภัณฑ์อุตสาหกรรม (ฉบับที่ ๖) พ.ศ.๒๕๔๘ แล้วอาศัยอำนาจตามความในมาตรา๒๒ ของรัฐธรรมนูญแห่งราชอาณาจักรไทย (ฉบับชั่วคราว) พุทธศักราช ๒๕๕๗ และมาตรา ๑๗แห่งพระราชบัญญัติมาตรฐานผลิตภัณฑ์อุตสาหกรรม พ.ศ. ๒๕๑๑ จึงทรงพระกรุณาโปรดเกล้าฯให้ตราพระราชกฤษฎีกาขึ้นไว้ ดังต่อไปนี้มาตรา๑ พระราชกฤษฎีกานี้เรียกว่า พระราชกฤษฎีกากำหนดให้ผลิตภัณฑ์อุตสาหกรรมบัลลาสต์สำหรับหลอดฟลูออเรสเซนซ์ต้องเป็นไปตามมาตรฐานพ.ศ. ๒๕๕๙มาตรา๒[๑] พระราชกฤษฎีกานี้ให้ใช้บังคับเมื่อพ้นกำหนดสามร้อยหกสิบห้าวันนับแต่วันประกาศในราชกิจจานุเบกษาเป็นต้นไปมาตรา๓ ผลิตภัณฑ์อุตสาหกรรมบัลลาสต์สำหรับหลอดฟลูออเรสเซนซ์ต้องเป็นไปตามมาตรฐานเลขที่ มอก. ๒๓๓๗ - ๒๕๕๗ตามประกาศกระทรวงอุตสาหกรรม ฉบับที่ ๔๖๓๓ (พ.ศ. ๒๕๕๗) ออกตามความในพระราชบัญญัติมาตรฐานผลิตภัณฑ์อุตสาหกรรมพ.ศ. ๒๕๑๑ เรื่อง กำหนดมาตรฐานผลิตภัณฑ์อุตสาหกรรมบัลลาสต์สำหรับหลอดฟลูออเรสเซนซ์: คุณลักษณะที่ต้องการด้านประสิทธิภาพพลังงาน ลงวันที่ ๒๓ มิถุนายน พ.ศ.๒๕๕๗มาตรา ๔ ให้รัฐมนตรีว่าการกระทรวงอุตสาหกรรมรักษาการตามพระราชกฤษฎีกานี้ผู้รับสนองพระบรมราชโองการพลเอก ประยุทธ์จันทร์โอชานายกรัฐมนตรีหมายเหตุ :-เหตุผลในการประกาศใช้พระราชกฤษฎีกาฉบับนี้ คือเนื่องจากผลิตภัณฑ์อุตสาหกรรมบัลลาสต์สำหรับหลอดฟลูออเรสเซนซ์มีการทดสอบด้านประสิทธิภาพพลังงานโดยใช้มาตรฐานที่มีรายละเอียดในการทดสอบแตกต่างกันจึงจำเป็นต้องควบคุมคุณภาพผลิตภัณฑ์ดังกล่าวเพื่อให้ทุกหน่วยงานที่เกี่ยวข้องกับการกำหนดมาตรฐานบัลลาสต์สำหรับหลอดฟลูออเรสเซนซ์ใช้มาตรฐานเป็นแบบเดียวกันทั้งประเทศและเพื่อป้องกันความเสียหายอันอาจจะเกิดแก่กิจการอุตสาหกรรมและเศรษฐกิจของประเทศในการนี้ได้มีประกาศกระทรวงอุตสาหกรรมฉบับที่ ๔๖๓๓ (พ.ศ. ๒๕๕๗) ออกตามความในพระราชบัญญัติมาตรฐานผลิตภัณฑ์อุตสาหกรรมพ.ศ. ๒๕๑๑ เรื่อง กำหนดมาตรฐานผลิตภัณฑ์อุตสาหกรรมบัลลาสต์สำหรับหลอดฟลูออเรสเซนซ์: คุณลักษณะที่ต้องการด้านประสิทธิภาพพลังงาน ลงวันที่ ๒๓ มิถุนายน พ.ศ. ๒๕๕๗และได้มีการดำเนินการจัดให้มีการรับฟังความคิดเห็นของตัวแทนของกลุ่มผู้มีส่วนได้เสียหรือผู้มีประโยชน์เกี่ยวข้องครบถ้วนตามความในมาตรา๑๘ แห่งพระราชบัญญัติมาตรฐานผลิตภัณฑ์อุตสาหกรรม พ.ศ. ๒๕๑๑ซึ่งแก้ไขเพิ่มเติมโดยพระราชบัญญัติมาตรฐานผลิตภัณฑ์อุตสาหกรรม (ฉบับที่ ๖) พ.ศ.๒๕๔๘ แล้ว สมควรกำหนดให้ผลิตภัณฑ์อุตสาหกรรมบัลลาสต์สำหรับหลอดฟลูออเรสเซนซ์ต้องเป็นไปตามมาตรฐานจึงจำเป็นต้องตราพระราชกฤษฎีกานี้ปริยานุช/จัดทำ๒๒ สิงหาคม๒๕๕๙ชวัลพร/ตรวจ๒๒ สิงหาคม๒๕๕๙[๑] ราชกิจจานุเบกษาเล่ม ๑๓๓/ตอนที่ ๗๑ ก/หน้า ๒๒/๑๖ สิงหาคม ๒๕๕๙